Document ID: /roh_data/filtered/fineweb-2-filterrobots_roh.jsonl.gz/33361

Malgrà taxas pli autas sa sbassan ils pretschs en media per in tegnairchasa cun quatter persunas per 0,8%. Quai na valia dentant betg per tuts. Il svilup dal pretsch tar las singulas interpresas dependia er da la situaziun individuala, sco per exempel da la cumpart a l'atgna producziun u da las taxas regiunalas.
Las 30 firmas dumandadas da l'associaziun furneschan radund la mesadad da l'electricitad che la Svizra consumescha. La digren è duida tranter auter a l'augment da l'effizienza e la reducziun dals custs cun cumprar electricitad.
Il pretsch d'electricitad dependa da 3 elements:
- Las raits: Dependa da la tariffa che la societad per las raits 'Swissgrid' far pajar per nizzegiar la rait.
- L'energia: Dependa da la strategia d'acquisiziun da las ovras. Quant è producì e quant vegn cumprà en, cura che l'atgna producziun da renda betg.
- Las taxas: Dependa dal cust supplementar per l'indemnisaziun per cuvrir ils custs da la furniziun d'electricitad (ICF) e per las mesiras da protecziun da l'aua.
RR novitads 15:00